*****

ΚΑΝΟΝΙΣΜΟΣ (ΕΟΚ) αριθ. 2552/81 ΤΗΣ ΕΠΙΤΡΟΠΗΣ

της 26ης Αυγούστου 1981

περί του καθεστώτος εισαγωγής στις χώρες Μπενελούξ εξωτερικών ενδυμάτων καταγωγής Πολωνίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 3059/78 του Συμβουλίου της 21ης Δεκεμβρίου 1978 περί του κοινού καθεστώτος εισαγωγών κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 920/81 (2), και ιδίως τα άρθρα 11 και 15,

Εκτιμώντας:

ότι το άρθρο 11 του κανονισμού (ΕΟΚ) αριθ. 3059/78 καθορίζει τις προϋποθέσεις που επιτρέπουν την επιβολή ποσοτικών περιορισμών· ότι οι εισαγωγές στις χώρες Μπενελούξ εξωτερικών ενδυμάτων (κατηγορία 83) καταγωγής Πολωνίας, έχουν υπερβεί τα όρια που καθορίζονται στην παράγραφο 3 του εν λόγω άρθρου·

ότι, κατόπιν της διαβουλεύσεως που πραγματοποιήθηκε στις 6 Απριλίου 1981, τα εν λόγω προϊόντα πρέπει να υπαχθούν σε ποσοτικά όρια για τα έτη 1981 και 1982·

ότι, σύμφωνα με τους όρους της παραγράφου 13 του εν λόγω άρθρου, η τήρηση των ποσοτικών περιορισμών εξασφαλίζεται από σύστημα διπλού ελέγχου, σύμφωνα με τη διαδικασία που καθορίζεται στο παράρτημα V του εν λόγω κανονισμού·

ότι τα εν λόγω προϊόντα, που εξήχθησαν από την Πολωνία μεταξύ της 1ης Ιανουαρίου 1981 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από το ποσοτικό όριο του έτους 1981·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εισαγωγή στις χώρες Μπενελούξ των προϊόντων της κατηγορίας που περιλαμβάνεται στο παράρτημα, καταγωγής Πολωνίας, υπόκειται στους ποσοτικούς περιορισμούς που περιλαμβάνονται στο ίδιο παράρτημα, με την επιφύλαξη των διατάξεων του άρθρου 2 παράγραφος 1.

Άρθρο 2

1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Πολωνία προς τις χώρες Μπενελούξ προ της ενάρξεως ισχύος του παρόντος κανονισμού και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται υπό την επιφύλαξη προσκομίσεως φορτωτικής ή άλλου εγγράφου που αποδεικνύει ότι η αποστολή πραγματοποιήθηκε πριν από την ημερομηνία αυτή.

2. Οι εισαγωγές των προϊόντων που αποστέλλονται από την Πολωνία προς τις χώρες Μπενελούξ μετά την έναρξη ισχύος του παρόντος κανονισμού υπόκεινται στο σύστημα διπλού ελέγχου που προβλέπεται στο παράρτημα V του κανονισμού (ΕΟΚ) αριθ. 3059/78.

3. Για την εφαρμογή των διατάξεων της παραγράφου 2, όλες οι ποσότητες των προϊόντων, τα οποία αποστέλλονται από την Πολωνία από την 1η Ιανουαρίου 1981 και τίθενται σε ελεύθερη κυκλοφορία, αφαιρούνται από το αντίστοιχο ποσοτικό όριο που θεσπίσθηκε για το έτος 1981.

Άρθρο 3

Ο παρών κανονισμός αρχίζει να ισχύει τη δεύτερη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται μέχρι τις 31 Δεκεμβρίου 1982.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 26 Αυγούστου 1981.

Για την Επιτροπή

Edgard PISANI

Μέλος της Επιτροπής

(1) ΕΕ αριθ. L 365 της 27. 12. 1978, σ. 1.

(2) ΕΕ αριθ. L 98 της 9. 4. 1981, σ. 1.

ΠΑΡΑΡΤΗΜΑ

1.2.3.4.5.6.7,8 // // // // // // // // Κατη-

γορία

// Κλάση

του Κοινού

Δασμολογίου

// Κώδικας

ΝΙΜΕΧΕ

(1981)

// Περιγραφή εμπορευμάτων

// Κράτη

μέλη // Μονάδες // Ποσοτικά όρια από

1ης Ιανουαρίου

έως 31ης Δεκεμβρίου

1.2.3.4.5.6.7.8 // // // // // // // 1981 // 1982 // // // // // // // // // 83

// 60.05

Α ΙΙ α)

β) 4 θθ) 11

22

33

44

ιι) 11

κκ) 11

λλ) 11

22

33

44

//

60.05-04, 76, 77, 78, 79, 81, 85, 88, 89, 90, 91 // Έτοιμα ενδύματα εξωτερικά, πλεκτά, συμπληρώματα πλεκτά της ενδύσεως και έτερα πλεκτά είδη, άπαντα μη ελαστικά ουδέ συνδεδυασμένα μετά καουτσούκ:

Α. Ενδύματα εξωτερικά και συμπληρώματα του ενδύματος:

ΙΙ. Έτερα:

Ενδύματα εξωτερικά πλεκτά, μη ελαστικά, ουδέ συνδεδυασμένα μετά καουτσούκ, έτερα των ενδυμάτων των κατηγοριών 5, 7, 26, 27, 28, 71, 72, 73, 74 και 75, εξ ερίου, βάμβακος ή εκ συνθετικών ή τεχνητών υφαντικών ινών // BNL // τόνοι // 130 // 140 // // // // // // // //